Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Juan Luis Sánchez de Muniáin Lacasia jaunak aurkezturiko galdera, “Carried interest” delakoaren zergapetzea dela-eta zerga pizgarriak ezartzeko aukerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Oraintsu jakin dugu Gipuzkoako Foru Aldundiak, bere eskumenak baliatuz zerga-pizgarri berritzaile bat onetsi duela, arrisku-kapitaleko funtsak erakartzera bideratua. Aldaketa fiskal horrek PFEZari nahiz sozietateen gaineko zergari buruzko araudiari eragiten die.

Hori dela-eta, honako hau jakin nahi dut:

Gipuzkoako lurralde mugakidean onetsitako zerga-pizgarriak ikusita, Nafarroako Gobernuak aztertu al du carried interest izeneko tributazioarekin lotutako zerga-pizgarririk sartzeko aukera?

Baiezkoan, zeintzuk izan dira ondorioak eta ondorio horien zioa?

Iruñean, 2019ko urriaren 11n

Foru parlamentaria: Juan Luis Sánchez de Muniáin Lacasia